Щэнхабзэм и унэ яухуэ
Нартан къуажэм ЩэнхабзэмкIэ унэщIэ щаухуэ. Сом мелуан 96-рэ зыхухаха а IуэхущIапIэр «2014 — 2017 гъэхэм, 2020 гъэм нэсыху къуажэ щIыналъэхэм зэрызаужьынур» федеральнэ программэм щыщу аращ.
Мы зэманым унэм и лъабжьэр ягъэтIылъ. Мы гъэм къриубыдэу сом мелуан 16 и уасэ лэжьыгъэ зэфIахын хуейщ.
ЩэнхабзэмкIэ унэщIэр къатитIу зэтетынущ, и лъабжьэм иджыри зы къат иIэнущ. Метр зэбгъузэнатIэу зы миным щIигъу мэхъу ухуэныгъэр. Абы къызэщIиубыдэнущ лекцэхэр щрагъэкIуэкI, гупжьейхэр щылажьэ, фильмхэр къыщагъэлъагъуэ, библиотекэ, тренажёр пэшхэр, нэгъуэщIхэри.
ЩэнхабзэмкIэ унэр 2020 гъэм хьэзыр хъуну яубзыхуащ.
КIарэ Элинэ,
Шэджэм щIыналъэ администрацэм и пресс-IэнатIэм и лэжьакIуэ.
